Source: http://opz.health-sf.sk/sekcie--siroka-verejnost/opatrenie-ministra-zdravotnictva-sr
Timestamp: 2019-05-20 19:42:43+00:00

Document:
ktorým sa vydávajú pravidlá
na vykonanie zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií)
ministra zdravotníctva Slovenskej republiky
č. 05863/2008
ktorým sa mení a dopĺňa opatrenie ministra zdravotníctva Slovenskej republiky z 12. júna 2001, ktorým sa vydávajú pravidlá na vykonanie zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií)
Opatrenie ministra zdravotníctva Slovenskej republiky z 12. júna 2001, ktorým sa vydávajú pravidlá na vykonanie zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií) sa mení a dopĺňa takto:
1. V čl. 13 ods. 2 sa slovo „desiatich“ nahrádza slovami „ôsmich pracovných“.
2. Čl. 14 sa dopĺňa odsekmi 3 a 4, ktoré znejú:
"(3) Osoby so zmyslovým postihnutím a s problémami komunikácie (nevidiaci a slabozrakí, nepočujúci a nedoslýchaví), sú od úhrady poplatkov za poskytnutie informácií oslobodené.
(4) Nárok na oslobodenie od úhrady poplatkov za poskytnutie informácií osoby podľa odseku 3 preukazujú preukazom občana s ťažkým zdravotným postihnutím. 14) “.
„14) Príloha č. 6 zákona č. 195/1998 Z. o sociálnej pomoci v znení neskorších predpisov.“.
Toto opatrenie nadobúda účinnosť 1. februára 2008.
/1/ Účelom je zabezpečiť právo na slobodný prístup k informáciám, ktoré má k dispozícii ministerstvo zdravotníctva SR (ďalej len “ministerstvo“). Ide o podrobnú úpravu jedného zo základných práv zaručených Ústavou SR – práva na informácie (Čl. 26 ústavy) a prístup k informáciám (§ 2 zákona č. 211/2000 Z. z.).
/2/ Podľa tohto opatrenia je povinnou osobou v zmysle zákona č. 211/2000 Z. z. (ďalej len “zákon“) ministerstvo. Na ministerstve je poverený zverejňovať informácie odbor pre styk s verejnosťou, v ktorého náplni činnosti je aj zabezpečovanie vybavovania žiadostí o informácie v zmysle zákona a v zmysle tohto opatrenia (ďalej len “odbor“).
/3/ Žiadateľom je fyzická osoba alebo právnická osoba, ktorá žiada o sprístupnenie informácií bez preukázania právneho alebo iného dôvodu alebo záujmu.
/4/ Opatrenie podrobnejšie upravuje postupy pri poskytovaní informácií podľa zákona. Každé obmedzenie práva na informáciu musí mať zákonný dôvod a musí byť žiadateľovi riadne zdôvodnené.
/1/ Informácie sa poskytujú dvoma spôsobmi - zverejnením a sprístupnením na základe žiadosti.
/2/ Zverejnená informácia je informácia
a) vydaná tlačou alebo na akomkoľvek nosiči dát, ktorý umožňuje jej zápis, prehliadanie a uchovávanie,
b) verejne prístupná aj prostredníctvom internetu.
/3/ Ministerstvo zverejňuje informácie podľa § 5 zákona.
/4/ Informácie uvedené v odseku 3 sa zverejňujú v sídle ministerstva - vo vestibule.
/5/ Ministerstvo umožňuje žiadateľom získať kópiu zverejnenej informácie.
/6/ Všetky ďalšie informácie sa poskytujú na žiadosť.
/7/ Informácia sa poskytuje v akejkoľvek vhodnej žiadateľom požadovanej forme – odpisom, kópiou, elektronicky, ústne, poštou, elektronickou poštou prípadne odkazom na už zverejnené informácie. Ak informáciu nie je možné sprístupniť vo forme požadovanej žiadateľom, ministerstvo dohodne so žiadateľom iný spôsob sprístupnenia informácie.
/8/ Ministerstvo poskytuje iba taký rozsah informácií, ktoré má k dispozícii.
/9/ Informačná povinnosť podľa zákona sa nevzťahuje na názory, budúce rozhodnutia a vytváranie nových informácií ako sú rozbory, prognózy, právne výklady a pod. Toto obmedzenie sa však nevzťahuje na informácie, ktoré vznikajú automatizovaným spôsobom ako súčasť informačných technológií.
/10/ Ministerstvo neposkytuje informácie o zdravotníckych zariadeniach v SR. Podľa zákona 211/2000 Z. z. sú tieto zariadenia povinnou osobou informujúce samostatne.
/11/ Za podmienok a spôsobom stanoveným zákonom možno podať informácie, na ktoré sa vzťahuje obmedzenie prístupu k informáciám.1) Obmedzenia sa realizujú tak, že z požadovaných informácií sa časť spadajúca pod ne neposkytne.
/12/ Sprievodná informácia úzko súvisí s požadovanou informáciou. Informuje napr. či požadovaná informácia existuje, definuje pôvod informácie, dôvod, prečo nemožno informáciu poskytnúť a pod. Môže byť súčasťou poskytovanej informácie. Ak ministerstvo žiadosť o sprístupnenie informácií odmietne celkom alebo čiastočne, je sprievodná informácia súčasťou odôvodnenia.
/13/ Žiadosť o poskytnutie informácií, ktoré sa nevzťahujú k pôsobnosti ministerstva sa do piatich dní postúpi príslušnej povinnej osobe ak je ministerstvu známa. V opačnom prípade sa žiadosť odmietne rozhodnutím. O postúpení žiadosti ministerstvo žiadateľa oboznámi bezodkladne.
Poskytovanie informácií na ministerstve
/1/ Na ministerstve zverejňuje informácie podľa zákona odbor (Čl. 1 ods.2 opatrenia).
/2/ Odbor vedie evidenciu všetkých žiadostí podaných ministerstvu.
/3/ Odbor za svoju činnosť zodpovedá ministrovi. Organizačne patrí do kancelárie ministra.
Podanie ústnej žiadosti
/1/ Ústne možno podať žiadosť osobne na odbore v pracovných dňoch počas pracovnej doby od 7.45 do 16.15 h.
/2/ Telefonicky možno podať žiadosť na odbore v pracovných dňoch počas pracovnej doby od 7.45 do 16.15 h.
/3/ Ústne podanú žiadosť odbor eviduje rovnako ako ostatné žiadosti.
/4/ Ak odbor disponuje požadovanou informáciou, alebo disponuje informáciou o spôsobe kde a ako môže žiadateľ informáciu získať vypracuje odpoveď v zákonom stanovenej lehote (§ 17 zákona).
/5/ Ak odbor nemá k dispozícii požadovanú informáciu, požiada príslušný odborný útvar ministerstva (ďalej len “útvar”), aby v určenej lehote (spravidla tri pracovné dni) vypracoval k požadovanej informácii stanovisko a postúpil ho naspäť odboru.
/6/ Ak útvar k požadovanej informácii má zamietavé stanovisko alebo obmedzujúce stanovisko, alebo ak v ňom čiastočne obmedzuje prístup k informácii, musí byť stanovisko odôvodnené príslušnou právnou úpravou.
/7/ Odbor doručí v zákonom stanovenej lehote žiadateľovi požadovanú informáciu alebo v prípade nevyhovenia žiadosti alebo čiastočného nevyhovenia žiadosti vydá v stanovenej lehote písomné rozhodnutie.
/8/ Telefonicky podaná žiadosť sa zapisuje na formulár. Žiadateľ je povinný uviesť svoje meno, priezvisko (u právnických osôb názov), adresu, informáciu ktorú žiada sprístupniť a spôsob akým a kde ju žiada sprístupniť. Telefonicky podaná žiadosť sa vybavuje iba vtedy, keď obsahuje náležitosti v súlade so zákonom.
/9/ Pri vybavovaní telefonicky podanej žiadosti odbor postupuje obdobne ako pri žiadosti podanej osobne.
Podanie písomnej žiadosti
/1/ Písomne podanú žiadosť odbor riadne zaeviduje2).
/2/ Ak odbor disponuje požadovanou informáciou, alebo spôsobom kde a ako môže žiadateľ informáciu získať vypracuje odpoveď v zákonom stanovenej lehote.
3/ Ak odbor nemá k dispozícii požadovanú informáciu, požiada útvar, aby v určenej lehote (spravidla tri pracovné dni) vypracoval k požadovanej informácii stanovisko a postúpil ho naspäť odboru.
/4/ Ak útvar k požadovanej informácii má zamietavé stanovisko alebo obmedzujúce stanovisko, alebo ak sa v ňom čiastočne obmedzuje prístup k informácii, musí byť stanovisko odôvodnené príslušnou právnou úpravou.
/5/ Odbor doručí v zákonom stanovenej lehote žiadateľovi požadovanú informáciu alebo v pr&iaiacute;pade nevyhovenia žiadosti alebo čiastočného nevyhovenia žiadosti vydá v stanovenej lehote písomné rozhodnutie.
Podanie ústnej žiadosti o poskytnutie informácií na iný útvar
/1/ Ak iný útvar obdrží ústnu (osobnú aj telefonickú) žiadosť o poskytnutie informácií, poučí žiadateľa, že vybavovanie žiadostí výlučne realizuje odbor.
/2/ Ak je ústna žiadosť podaná osobne, je žiadateľ usmernený na odbor.
/3/ Ak je ústna žiadosť telefonická, poskytne útvar žiadateľovi telefónne číslo na odbor, alebo ho priamo na odbor prepojí.
Podanie písomnej žiadosti o poskytnutie informácií na iný útvar
/1/ Ak je inému útvaru doručená žiadosť o poskytnutie informácie, je tento útvar povinný bezodkladne ju postúpiť na odbor.
Podávanie a vybavovanie žiadostí o informácie
Podávanie žiadostí o informácie
/1/ Pri podávaní žiadostí o poskytnutie informácií ministerstvu a pri ich zverejňovaní ministerstvom ako povinnou osobou sa postupuje podľa zákona a tohto opatrenia.
/2/ Žiadosť sa podáva písomne prostredníctvom pošty3), písomne osobným podaním v podateľni ministerstva4), ústne osobne na odbore5), ústne prostredníctvom telefónu6), prostredníctvom faxu7) a prostredníctvom elektronickej pošty8).
/3/ Žiadosť podaná faxom sa považuje za žiadosť podanú písomne.
/4/ Písomnou žiadosťou o informáciu je i žiadosť podaná elektronickou poštou, na ktorú je možné odpovedať. Do času prijatia zákona o elektronickom podpise táto forma odpovede stráca charakter oficiálneho rozhodnutia, proti ktorému sa možno odvolať.
/5/ Ministerstvo vybaví len tie doručené žiadosti, ktoré spĺňajú kritériá v zmysle zákona a obsahujú zákonom stanovené náležitosti.9)
/1/ Ministerstvo vedie evidenciu žiadostí.
/2/ Evidencia obsahuje najmä
a) dátum podania,
b) meno, priezvisko (u právnických osôb n&aacuaacute;zov) a adresa žiadateľa,
c) forma žiadosti: ústne (osobne, telefonicky), pošta, osobné podanie, fax, elektronická pošta,
d) obsah požadovanej informácie,
e) forma vybavenia: ústne, telefonicky, pošta, fax, elektronická pošta,
f) Výsledok vybavenia žiadosti (poskytnutie informácie, vydanie rozhodnutia alebo odstúpenie žiadosti),
g) meno toho, kto žiadosť vybavil,
h) dátum, kedy bola informácia odoslaná,
i) opravný prostriedok.
Odmietnutie žiadosti
/1/ Ak ministerstvo žiadosť odmietne, alebo ak žiadosti vyhovie len čiastočne, vydá o tom rozhodnutie v zmysle zákona10).
Obmedzenie sprístupnenia informácie
/1/ Ministerstvo odmietne poskytnutie informácie, ktorou disponuje, na základe obmedzení ustanovených zákonom11)
/2/ Obmedzenia sa realizujú tak, že z požadovaných informácií sa časť spadajúca pod ne neposkytne poskytne sa však ostatná časť informácie.
/3/ Obmedzenie prístupu k informáciám Ministerstvo odôvodní odkazom na právny predpis, ktorý obmedzenie ukladá.
/1/ Opravným prostriedkom proti rozhodnutiu ministerstva o odmietnutí informácie je rozklad12).
/2/ Rozklad proti rozhodnutiu o odmietnutí žiadosti možno podať v lehote do 15 dní od doručenia rozhodnutia, alebo márneho uplynutia lehoty na rozhodnutie o žiadosti.
/3/ O rozklade proti rozhodnutiu povinnej osoby rozhoduje minister.
/4/ Agendu rozkladov proti rozhodnutiu o odmietnutí poskytnutí informácie vedie kancelária ministra.
/5/ Minister rozhodne o rozklade do 15 dní od doručenia odvolania
/1/ Dátum podania žiadosti na ministerstvo je deň doručenia žiadosti ministerstvu.
/2/ Ministerstvo je povinné vybaviť žiadosť bezodkladne, najneskôr do desiatich dní odo dňa podania žiadosti, pokiaľ zákon neupravuje inak.
/3/ Ministerstvo môže lehotu podania informácie predĺžiť najviac o desať dní, ak má závažné dôvody pri vyhľadávaní, zbere informácií na inom mieste ako je sídlo ministerstva, pri technických problémoch spojených s vyhľadávaním a sprístupnením požadovanej informácie alebo pri vyhľadávaní a zbere väčšieho počtu oddelených alebo odlišných informácií požadovaných na sprístupnenie. O tejto skutočnosti žiadateľa bezodkladne upovedomí, najneskôr však pred uplynutím lehoty na poskytnutie informácie. V oznámení o predĺžení lehoty uvedie ministerstvo dôvody predĺženia lehoty.
/4/ V prípade, že žiadosť o informáciu nespĺňa predpísané náležitosti13), odbor bezodkladne, vyzve žiadateľa, aby žiadosť v určenej lehote, nie kratšej ako sedem dní doplnil. Odbor žiadateľa o doplnení poučí.
/5/ Ak žiadateľ požaduje už zverejnenú informáciu, môže ministerstvo do piatich dní žiadateľovi namiesto sprístupnenia informácie oznámiť kedy, kde a ako bola informácia zverejnená a ako si ju môže žiadateľ vyhľadať.
/6/ Ak ministerstvo nemá požadované informácie a má vedomosť ktorá iná povinná osoba nimi disponuje, do piatich dní jej túto žiadosť postúpi. Bezodkladne o tom žiadateľa informuje. Ak mu takáto povinná osoba nie je známa, žiadosť odmietne.
/1/ Ministerstvo môže podmieniť vydanie informácie zaplatením úhrady alebo zálohy podľa vnútorných predpisov, ktoré sa však nesmú líšiť od navrhovaného systému úhrad podľa zákona.
/2/ Úhrada nákladov na poskytnutie informácie je stanovená v Sadzobníku úhrad za poskytovanie informácie.
Zrušuje sa Opatrenie ministra zdravotníctva SR č. 222/2000 - OTI, ktorým boli vydané pravidlá na realizáciu zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií)
Toto opatrenie nadobúda účinnosť 12. júnom 2001.
1) Poznámka: § 8 – 11 zákona
2) Poznámka: Pre zrýchlenie a zefektívnenie vybavovania žiadostí o poskytnutie informácií podľa zákona č. 211/2000 Z. z. odporúča občanom Ministerstvo zdravotníctva SR podávať žiadosť o informácie na predtlačenom formulári „Žiadosť o poskytnutie informácií“, ktorý tvorí prílohu č. 2 tohto opatrenia, v prípade elektronickej pošty na formulári umiestnenom na internetovej stránke MZ SR a adresovať ju priamo na odbor pre styk s verejnosťou. Podanie písomnej žiadosti o poskytnutie informácií akoukoľvek inou zákonom určenou formou je rovnocenné s podaním žiadosti na týchto formulároch.
3) Poznámka: Ministerstvo zdravotníctva SR, odbor pre styk s verejnosťou, Limbová 2, 837 52, Bratislava
4) Poznámka: Ministerstvo zdravotníctva SR, odbor pre styk s verejnosťou, Limbová 2, 837 52, Bratislava
5) Poznámka: odbor pre styk s verejnosťou
6) Poznámka: Tel: 07/5937 3361
7) Poznámka: Fax: 07/5477 7983
8) Poznámka: office@health.gov.sk
9) Poznámka: § 14 zákona
10) Poznámka: formulár (rozhodnutie) o odmietnutí požadovanej informácie tvorí prílohu č. 1 tohto opatrenia
11) Poznámka: § 8 – 11 zákon
12) Poznámka: Opravný prostriedok proti rozhodnutiu ministerstva je možné podať prostredníctvom formulára „Rozklad proti rozhodnutiu ministerstva o neposkytnutí informácie“, ktorý tvorí prílohu č. 3 tohto opatrenia. Podanie rozkladu proti rozhodnutiu ministerstva akoukoľvek inou zákonom určenou formou je rovnocenné s podaním rozkladu na týchto formulároch.
13) Zo žiadosti musí byť jasné ktorej povinnej osobe je určená, kto ju podáva, ktorých informácií sa týka a aký spôsob sprístupnenia informácií žiadateľ navrhuje (§ 14, ods. 2 predmetného zákona)
Číslo............
žiadosti o poskytnutie informácie o..................................................................., ktorú podal (kto).................................(kedy).............................
pod evidenčným číslom...............
Odtlačok okrúhlej úradnej pečiatky
Rozklad proti rozhodnutiu o neposkytnutí informácie
alebo názov a sídlo právnickej alebo fyzickej osoby:
Predmet pôvodnej žiadosti o informáciu (aká informácia bola požadovaná):
Dátum odmietnutia žiadosti:
Z čoho je možné badať porušenie zákona:
Čoho sa žiadateľ dožaduje

References: čl. 13
 Čl. 14
 § 5
 § 8
 § 14
 § 8